Ons vier Moedertaaldag! Wen 'n boekpak | Maroela Media
Internasionale Moedertaaldag word wêreldwyd jaarliks op 21 Februarie gevier word om die bewustheid van taalkundige en kulturele verskeidenheid en veeltaligheid te bevorder. Die idee om 'n internasionale Moedertaaldag te vier was 'n inisiatief van Bangladesj (voorheen bekend as Oos-Pakistan). Taalbewegingsdag is sedert 1952 in Bangladesj herdenk toe 'n aantal studente, insluitend studente van die Universiteit van Dhaka doodgemaak is deur Pakistanse polisie in Dhaka gedurende die proteste van die Bengaalse Taalbeweging.
Unesco, die Verenigde Nasies (VN) se wêreldwyd kulturele organisasie, het op 17 November 1999 aangekondig dat Moedertaaldag jaarliks ook wêreldwyd op 21 Februarie gevier sal word en dit word sedert 2000 in lande oor die wêreld heen gevier.
Unesco se tema vir 2019 is "Inheemse tale is belangrik vir ontwikkeling, vrede en versoening".
"Die voorreg van moedertaalonderrig gee elke Afrikaanssprekende 'n voorsprong," sê Ingrid Erlank, redakteur Afrikaans.com. "Nie net is ons ten volle twee- of meertalig nie, maar wanneer ons ten gunste van moedertaalonderrig besluit, kan ons begrippe en vakke soos wetenskap en wiskunde soveel makliker bemeester. Die viering van jou moedertaal skep respek vir ander tale en taalgemeenskappe. Afrikaans is #onstaal en onmisbaar in moedertaalmaand."
Vier saam met Maroela Media Moedertaaldag! Skryf nou in vir ons kompetisie om 'n boekpak te wen. Sluitingsdatum vir inskrywings is 25 Februarie 2019.
'n Wenner sal in elk van die boekpakkategorieë aangewys word.
Jy kan slegs een boekpak wen.
Die beoordelaars se beslissing is finaal en geen korrespondensie sal verder gevoer word nie.
Maroela Media sal die onderskeie wenners kontak en die boekpak sal per koerier na die wenner versend word.